CELEX: 32021R1962
Language: et
Date: 2021-08-12 00:00:00
Title: Komisjoni delegeeritud määrus (EL) 2021/1962, 12. august 2021, millega parandatakse Euroopa Parlamendi ja nõukogu määruse (EÜ) nr 1272/2008 (mis käsitleb ainete ja segude klassifitseerimist, märgistamist ja pakendamist) VI lisa (EMPs kohaldatav tekst)

12.11.2021   
               
               
                  ET
               
               
                  Euroopa Liidu Teataja
               
               
                  L 400/16
               
            
         KOMISJONI DELEGEERITUD MÄÄRUS (EL) 2021/1962,
         12. august 2021,
         millega parandatakse Euroopa Parlamendi ja nõukogu määruse (EÜ) nr 1272/2008 (mis käsitleb ainete ja segude klassifitseerimist, märgistamist ja pakendamist) VI lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006, (1) eriti selle artikli 37 lõiget 5,
         ning arvestades järgmist:
         
                     (1)
                  
                  
                     Kontrollimisel on ilmnenud vead määruse (EÜ) nr 1272/2008 VI lisas. Komisjoni delegeeritud määrusega (EL) 2020/217, (2) millega muudeti kõnealust lisa, täiendati 3. osa tabelit 3 mitme ainega. Aineid pentakaalium-2,2’,2’’,2’’’,2’’’’-(etaan-1,2-diüülnitrilo)pentaatsetaati, N-karboksümetüüliminobis(etüleennitrilo)tetra(äädikhapet) ja pentanaatrium(karboksülatometüül)iminobis(etüleennitrilo)tetraatsetaati käsitlevates kannetes on tunnussõnadega seoses tehtud vigu. Need ained klassifitseeritakse muu hulgas 2. kategooria mürgise ainena sihtelundi suhtes (korduval kokkupuutel) ja seepärast tuleks nende märgistamisel kasutada tunnussõna „Warning“, mis vastab tunnussõna koodile „Wng“ vastavalt määruse (EÜ) nr 1272/2008 I lisa 3. osa tabelile 3.9.5. Delegeeritud määruses (EL) 2020/217 kasutati nende ainete puhul aga ekslikult tunnussõna koodi „Dgr“ (sõna danger („oht“) lühend). Need vead tuleks parandada.
                  
               
                     (2)
                  
                  
                     Seepärast tuleks määrust (EÜ) nr 1272/2008 vastavalt muuta.
                  
               
                     (3)
                  
                  
                     Kuna delegeeritud määruse (EL) 2020/217 sätteid, kus viga esineb, kohaldatakse alates 1. oktoobrist 2021, tuleks ka nende parandusi kohaldada sellest kuupäevast alates.
                  
               
                     (4)
                  
                  
                     Samuti tuleks selleks, et delegeeritud määruse (EL) 2020/217 sätetele saaks tugineda, lubada tarnijatel vabatahtlikult kohaldada ainete ja segude suhtes käesoleva määrusega tehtud parandusi enne määruse jõustumiskuupäeva.
                  
               
                     (5)
                  
                  
                     Tarnijatelt ei tohiks nõuda, et nad muudaksid selliste ainete ja segude märgistusi ja pakendeid, mis on turule lastud enne käesoleva määruse jõustumist kooskõlas määrusega (EÜ) nr 1272/2008, et vältida tarbetuid kulusid. Kuna vale tunnussõna kood osutab rangemale ohuklassile, ei vähenda see, et vastava tunnussõna jääb märgistusele alles, inimeste tervise kaitse taset.
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1272/2008 VI lisa 3. osa tabeli 3 seitsmendas veerus „Piktogrammide ja tunnussõnade kood(id)“ asendatakse aineid pentakaalium-2,2’,2’’,2’’’,2’’’’-(etaan-1,2-diüülnitrilo)pentaatsetaati, N-karboksümetüüliminobis(etüleennitrilo)tetra(äädikhapet) ja pentanaatrium(karboksülatometüül)iminobis(etüleennitrilo)tetraatsetaati käsitlevates kannetes kasutatud tunnussõna kood „Dgr“ tunnussõna koodiga „Wng“.
         
         
            Artikkel 2
            Tarnijatelt ei nõuta, et nad muudaksid artikli 1 kohaselt selliste ainete või neid sisaldavate segude märgistusi ja pakendeid, mis on kooskõlas määrusega (EÜ) nr 1272/2008 turule lastud enne 15. novembrit 2021.
         
         
            Artikkel 3
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Seda kohaldatakse alates 1. oktoobrist 2021.
            Erandina käesoleva artikli teisest lõigust võib määruse artiklis 1 osutatud aineid ja neid sisaldavaid aineid ja segusid enne 1. oktoobrit 2021 klassifitseerida, märgistada ja pakendada vastavalt määrusele (EÜ) nr 1272/2008, mida on parandatud käesoleva määrusega.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. august 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 353, 31.12.2008, lk 1.
         
            (2)  Komisjoni 4. oktoobri 2019. aasta delegeeritud määrus (EL) 2020/217, millega muudetakse tehnika ja teaduse arenguga kohandamise eesmärgil Euroopa Parlamendi ja nõukogu määrust (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist, ning parandatakse kõnealust määrust (ELT L 44, 18.2.2020, lk 1).